text: Vibæk i vigør for vedligeholdelse
  11 august 2012 kl. 10.38
  Vibæk Mølle blev lørdag vist frem, efter den er sat i stand. Det skete til nogle aktivitetsdage, hvor overskuddet gik til den historiske mølles vedligeholdelse.
  Aktivitetsdagene bar titlen ?Høst som i gamle dage?, og det var ikke så mærkeligt for her blev høstet med le, negerne blev bundet op på gammeldag måde, og kornet blev tærsket med plejl.
  Overskuddet fra aktivitetsdagene går til møllens fortsatte vedligeholdelse. Indtil videre har møllen blandt andet fået nyt stråtag og nye skorstene, og nu gælder det den historiske møllegård, som har to møller, en vindmølle og en vandmølle. Næste projekt er helt konkret et nyt vandhjul til vandmøllen, så den kan komme til at dreje og male korn igen.
  